Kursiv

Kursiv skrift er skrift som er skråstilt, i motsetning til vertikalt rettstilt skrift (normal).«kursiv», NAOB Denne skrifttypen er påvirket av håndskrift, og brukes tidvis for å etterligne dette. 

Kursiv finnes i to utgaver: vanlig skrift som kun er skråstilt, lutende mot høyre mellom 12° til 17°, og ekte kursiv som er tegnsnitt som er utformet spesielt og er basert på en stilisert form for kalligrafisk håndskrift.Ingvar, David H.; Hallberg, Åke (1989): Hjärnan, bokstaven, ordet, Spektras handboksserie, s. 52

Kursiv skrift brukes oftest for å understreke viktige ord eller poeng, eksempelvis en boktittel, eller av andre grunner atskille en del av en tekst fra de øvrige delene.

Hvis man i et helt avsnitt som står i kursiv nevner et ord som i vanlig tekst skulle stått i kursiv, skal ordet skrives som normal skrift. Med andre ord: Hvis man skriver i kursiv, og trenger å sette i «ytterligere» kursiv, skriver man ganske enkelt ordet med normal skrift.

 Referanser 

 Litteratur  
 Rannem, Øyvin (2017): Bokstavene i historien Forlaget Press, ISBN 978-8232800759

Kategori:Typografi